
Bucureşti,   19.02.2004 

Nr. 250

AVIZ

asupra propunerii legislative în legătură cu modificarea Legii nr. 19/2000 privind sistemul public de pensii şi alte drepturi de asigurări sociale
Cu adresa nr. 108 din 05.05.2003, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă în legătură cu modificarea Legii nr. 19/2000 privind sistemul public de pensii şi alte drepturi de asigurări sociale.
In urma examinării, în şedinţa din data de 19.02.2004, Comisia, cu unanimitate de voturi, a hotărât respingerea, întrucât pe lângă faptul că ar reprezenta un efort financiar substanţial al bugetului asigurărilor sociale de stat, care ar greva asupra achitării pensiilor şi a celorlalte drepturi de asigurări sociale în cuantumurile garantate prin lege, ar crea o inegalitate de tratament a asiguraţilor care beneficiază de indemnizaţii pentru incapacitate temporară de muncă.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

